text: দালাল নয় পাসপোর্ট করতে হেল্পডেক্সের সহায়তা নিন- স্বরাষ্ট্রমন্ত্রী | ATN TIMES
  প্রচ্ছদ জাতীয় দালাল নয় পাসপোর্ট করতে হেল্পডেক্সের সহায়তা নিন- স্বরাষ্ট্রমন্ত্রী
  দালাল নয়, পাসপোর্ট সংক্রান্ত যে কোনো প্রয়োজনে সংশ্লিষ্ট অফিসের হেল্পডেস্কের সহায়তা নিতে আহ্বান জানিয়েছেন স্বরাষ্ট্রমন্ত্রী আসাদুজ্জামান খান কামাল।
  বৃহস্পতিবার সকালে সচিবালয়ের ভেতরে পাসপোর্ট অফিস উদ্বোধন অনুষ্ঠানে তিনি এ আহ্বান জানান। স্বরাষ্ট্রমন্ত্রী বলেন, পাসপোর্ট সেবা জনগণের অধিকার। এ সেবা দিতে যেখানেই পাসপোর্ট অফিসের প্রয়োজন হবে, সেখানেই সরকার অফিস খুলে দেবে।
  তিনি জানান, সচিবালয়ের কর্মকর্তা- কর্মচারীরা সারাদিন অফিসে থাকেন। পাসপোর্টের প্রয়োজনে তাঁদের অন্য জায়গায় সময় দিতে হতো। এখন সেই সমস্যা কাটবে। পাসপোর্ট অধিদপ্তরের ৬৯তম এই কার্যালয় থেকে, সচিবালয়ের কর্মকর্তা-কর্মচারীদের পরিবারের সদস্যরাও সেবা পাবেন বলে জানান তিনি।